কিন্তু চোরা না শুনে ধর্মের কাহিনী। অনুষ্ঠানের প্রায় শেষের দিকে একদল ছাত্রযুবা প্রথমে হলে ঢুকে। তারপর বাইরে এসে হলের দেয়ালে কিছু পোষ্টার লাগায়। কেউ একজন সেই পোষ্টার ছিড়ে ফেলেন। এনিয়ে হৈচৈ ধাক্কাধাক্কি হয়। ভার্সিটির নিরাপত্তা কর্মীরা এসময় মেইনগেট বন্ধ করে দেন। যারা হৈচৈ করছিলো তারা তখন গেটে অবস্থান নেয়। শ্লোগান, একতরফা খিস্তি-খিউর চলতে থাকে। শুনেছি আমাদের বাংলাদেশের এক বন্ধুকে ওরা হেনস্তা করেছে। ইতোমধ্যে সবাই বিদায় নিতে থাকে এবং শেষে আমরাও চলে আসি। রাতে শুনলাম ক'টি ভুয়া এফআইআর হয়েছে। পরের দিন আমাদের সম্মেলটি ছিলো একাডেমী অফ ফাইন আর্টসে। ওরা সেখানেও বিক্ষোভ করে। ভেতরে অবশ্য আমরা সাংবাদিক সম্মেলনে কথা বলেছি। আমেরিকা, কানাডা, বৃটেন ও বাংলাদেশের অতিথিরা ঘটনা বর্ণনা করেন। সবার মনেই প্রশ্ন ছিলো, এই বিক্ষোভ কেন এবং কার বিরুদ্ধে, কারা করছেন? ইসলামী মৌলবাদীরা সেটা করতে পারতেন, কিন্তু যতটা শুনেছি, ওরা নাকি অতি বাম?